7.razred

Informatika – redovni, 6.4.2020.(ponedjeljak)

Silvana Smoljan, e-mail (osscerin@gmail.com)

Nastavna cjelina: Izrada prezentacije

Nastavna jedinica: Upoznavanje alata za izradu prezentacije, oblikovanje prezentacije

Danas radimo kako napraviti i spremiti prezentaciju u MS PowerPoint 2007. Osim ovoga programa postoje programi za izradu prezentacija kao što su Prezi, SlideRocket OpenOffice.org i drugi.

Pogledajte prezentaciju u prilogu, a zatim prepišite u bilježnicu:

* **PowerPoint** – program za izradu prezentacija
* **Kartica** – sadrže logički grupirane naredbe. Pojedine kartice postoje u svim aplikacijama (Polazno, Umetanje, Pregled), a neke su specifične (npr. Skupna pisma u Wordu, Formule u Excelu). Iste kartice u različitim aplikacijama mogu sadržavati različite naredbe.
* **Slajd** – element prezentacije u koji upisujemo dio sadržaja
* **Dodavanje slajda** – novi slajd dodajemo na kartici **Polazno** (*Home*) u grupi alata **Slajdovi** (*Slide*) tako da kliknemo na gumb **Novi** **slajd** (*New* *Slide*) u kojem odabiremo izgled slajda.
* **Predložak dizajna** - unaprijed određen stil slajdova s određenom bojom teksta, veličinom i izgledom fonta, bojom pozadine i oblika na slajdu.
* **Spremanje prezentacije** - **Datoteka** (File) – **Spremi kao**

Nakon lekcije pokrenite MS PowerPoint i napravite prezentaciju koja će sadržavati pitanja i odgovore na ta pitanja:

1. Što je PowerPoint?
2. Što je slajd?
3. Kakva je razlika između spremi i spremi kao?
4. Kako dodajemo novi slajd
5. Kako se otvara i sprema prezentacija?

Na zadnjem slajdu se potpiši i pošalji na mail datoteku(prezentaciju).